# name
To be, or not to be: 400 anys amb Shakespeare. Novembre 2016

# metadata.dc.description[].value
Material elaborat pel CRAI Biblioteca de Lletres

# metadata.dc.description.abstract[].value
‘To be, or not to be’: 400 anys amb Shakespeare” ofereix, amb motiu del 400 aniversari de la mort del dramaturg, un recorregut dividit en sis seccions al voltant d’alguns eixos temàtics relacionats amb la seva obra, i proposa una forma alternativa de llegir-lo, que s’allunya de la perspectiva tradicional més influent fins al dia d’avui. La primera secció, “El teatre i els teatres a l’època de Shakespeare”, ofereix una mirada al  tipus de teatres i de companyies que existien a l’Anglaterra de la segona meitat del segle XVI i principis del XVII. La segona secció, “Altres Shakespeares, o Shakespeare en plural”, planteja un recorregut per les lectures revisionistes del teatre de Shakespeare, de caire postestructuralista, que van sorgir a partit de la dècada de 1980. En aquesta línia, la tercera secció, “Shakespeare, gènere i sexualitat”, apunta possibles lectures d’algunes de les seves obres des de l’òptica del feminisme, la diferència sexual i les qüestions de gènere. La quarta secció, “Versions contemporànies i reescriptures de Shakespeare”, fa esment de la manera en què Shakespeare s’escenifica actualment i del seu impacte en altres camps, com per exemple la narrativa. La cinquena secció, “Shakespeare i el cinema”, estudia com diferents directors han llegit Shakespeare al llarg del temps i la seva empremta constant als mitjans audiovisuals. L’exposició conclou amb la secció “Shakespeare a Catalunya”, la qual es fixa en la presència del dramaturg a l’escena catalana al llarg dels últims segles.

# metadata.dc.rights[].value
cc-by (c) Universitat de Barcelona. CRAI, 2016

# metadata.dc.subject.other[].value
Universitat de Barcelona. CRAI Biblioteca de Lletres

# metadata.dc.title[].value
To be, or not to be: 400 anys amb Shakespeare. Novembre 2016